open-index/open-wikipedia-markdown huggingface dataset:
Yo soy Betty, la fea

***Yo soy Betty, la fea*** () er en colombiansk TV-serie produsert og sendt av RCN Televisión i 1999.

## Handling
Handlingen foregår hovedsakelig i Bogotá, Colombia, og ligner litt på en Askepott-historie om hvordan en fattig og stygg Betty Pinzón snart utvikler romantiske følelser for den rike og kjekke Armando Mendoza. Armando er en inkompetent playboy som har en plan som kan sørge for et gigantisk overskudd for Eco Moda, en stor bedrift. Men ordningen hans er dømt til å mislykkes. Fordi Betty, hans nye sekretær, er hemmelig forelsket i ham, hjelper hun Armando med å narre hele styret i bedriften når han taper alt for mye penger og risikerer å bringe hele bedriften deres i ruin.

Beatriz Aurora Pinzón er utdannet økonom som arbeider i et colombiansk mote-imperium, Eco Moda, og dens nye president - Armando Mendoza. Selv om Betty har en mastergrad i økonomi og ble uteksaminert som flinkest i sin klasse, har hun aldri klart å få jobb-intervju noen steder. Hun påstår at det stygge fotografiet hennes ødelegger hennes ellers imponerende CV. Derfor måtte hun begynne som sekretær for ledelsen i Eco Moda, en meget vellykket, trendy mote-produsent som ble grunnlagt av to familier: Mendozas og Valencias. Hun sender resyméet sitt til Eco Moda uten å legge ved fotografi av seg selv, og sikrer seg dermed et intervju.

Armando Mendoza er sønnen til bedriftens avtroppende med-grunnlegger Roberto Mendoza, og hans kone. Han er forlovet med Marcela Valencia, datter etter den avdøde med-grunnleggeren Julio Valencia. Armando er på jakt etter en ny sekretær og intervjuer både Betty og Marcelas beste venninne, kalt Patricia Fernández, for den samme stillingen. Armando er veldig motvillig til å ansette Patricia fordi han vet at Marcela vil ha henne der for å spionere på ham, på grunn av hans rykte som en kvinne-bedårer. For å behage Marcela, bestemmer Armando seg for å ansette både Betty og Patricia som hans nye sekretærer. Fordi Eco Moda er et mote-firma som først og fremst er opptatt av image og skjønnhet, kan Patricia sitte fremme i en lobby for å ta i mot nye kunder, samtidig som Betty må sitte i et stort oppbevaringsskap på Armandos kontor for aldri å bli vist frem for kunder.

Underveis får Eco Moda problemer på grunn av Armandos inkompetente løsninger og beslutninger, som gjør at selskapet snart begynner å tape millioner av dollar. Av lojalitet og kjærlighet til Armando hjelper Betty ham med å grunnlegge en ny virksomhet i hennes navn, som kan låne ut penger til Eco Moda for å forhindre kreditorer å gå etter dem. Denne nye forretningen får navnet Terra Moda, lovlig eid av Betty. Terra Moda forhindrer bankene fra å overta Eco Moda. Når de slipper en ny mote kan Eco Moda være økonomisk trygg igjen, og Terra Moda kan oppløses. Men ting går imidlertid ikke som planlagt, og en rekke problemer oppstår.

## Roller

## Referanser


## Eksterne lenker
*
Luxembourgs herrelandslag i ishockey

**Luxembourgs herrelandslag i ishockey** er det nasjonale herrelaget til Luxembourg. Det styres av Luxembourgs ishockeyforbund og er medlem av International Ice Hockey Federation. Luxembourg ligger for øyeblikket på 43.-plass på IIHF World Rankings og konkurrerer i Division II i IIHF-VM. De vant sin første turnering i 2017 på Division III nivå.

## Referanser


## Eksterne lenker
*
Sør-Afrikas herrelandslag i ishockey

**Sør-Afrikas herrelandslag i ishockey** er det nasjonale herrelaget til Sør-Afrika. Det er kontrollert av Sørafrikansk ishockeyforbund og har vært medlem av International Ice Hockey Federation (IIHF) siden 25. februar 1937. Det var det eneste Afrikan-baserte laget i IIHF. Sør-Afrika ligger for øyeblikket på 46.-plass på world ranking og konkurrerer i Division III i IIHF-VM.

## Eksterne lenker
*Official website
*IIHF profile
*National Teams of Ice Hockey
Pygoxyini

**Pygoxyini** er en gruppe av små, rødlige eller brunlige biller, der mange av artene er knyttet til maur.

## Utseende
Små (0,5 – 6&nbsp;mm), rødaktige eller gulaktige biller, bakkroppen er mye bredere enn forkroppen. **Hodet** er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er ganske lange og kraftige, lett kølleformede. Det nest-innerste leddet er ofte mer eller mindre kuleformet og kan ha påfallende utvekster. Palpene (munnfølerne) er ofte lange med et kølleformet ytterste ledd. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår. Denne gruppen har en litt oval kroppsform og kan overflatisk minne om perlebiller (Scydmaeninae).

## Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

## Utbredelse
Gruppen har en nokså begrenset utbredelse og finnes bare i Europa. Bortsett fra én art i Storbritannia er den begrenset til Italia, Sveits og landene i det tidligere Jugoslavia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Goniaceritae
******* Gruppen **Pygoxyini** Reitter, 1909
******** Slekten *[[Pygoxyon]]* Reitter, 1881 
********* *[[Pygoxyon apfelbecki]]* Ganglbauer, 1896
********* *[[Pygoxyon bythiniforme]]* Reitter, 1888
********* *[[Pygoxyon ganglbaueri]]* Apfelbeck, 1905
********* *[[Pygoxyon lathridiiforme]]* Reitter, 1881
********* *[[Pygoxyon lombardum]]* Binaghi, 1943
********* *[[Pygoxyon myops]]* Besuchet, 1958
********* *[[Pygoxyon neuraphiiforme]]* Reitter, 1913
********* *[[Pygoxyon obesum]]* Dodero, 1919
********* *[[Pygoxyon scydmaeniforme]]* Reitter, 1881
********* *[[Pygoxyon sturanyi]]* Apfelbeck, 1905
********* *[[Pygoxyon tanycerum]]* Apfelbeck, 1906
********* *[[Pygoxyon tychioforme]]* Reitter, 1884
********* *[[Pygoxyon zellichi]]* Ganglbauer, 1902

## Referanser




## Eksterne lenker
*
Nord-Koreas herrelandslag i ishockey

**Nord-Koreas herrelandslag i ishockey** representerer Nord-Korea i ishockey for menn. Laget ble rangert som #41 på IIIHF World Rankings List 2020 

## Historikk
Ishockey ble populær i Nord-Korea på 1950-tallet da Sovjetunionen og kinesisk-arbeidere underviste spillet i Nord-Koreas hovedstad Pyongyang. Nord-Koreas Ishockeyforbund ble dannet 1955 men landet ble ikke med International Ice Hockey Federation før 1964. Det første nasjonale mesterskapet i Nord-Korea ble avholdt 1956 og vunnet av Amnokang Pyonyang. Den 
11. mars spilte Nord-Korea sin første internasjonale ishockey for menn i Grenoble under VM i ishockey i 1974, i gruppe C og tapte 11-2 mot Italia men vant overraskende mot Kina.

## Se også
* Nord-Koreas kvinnelandslag i ishockey

## Referanser
Tyrkias herrelandslag i ishockey

Det *Tyrkiske herrelandslaget i ishockey* er det nasjonale ishockeylaget til Tyrkia, og kontrolleres av Tyrkisk ishockeyforbund (Tyrkisk: Türkiye Buz Hokeyi Federasyonu, TBHF), og er medlem av International Ice Hockey Federation. Den er for tiden rangert som nummer 42 i IIHF World Ranking.

## Referanser


## Eksterne lenker

*Official website
*IIHF profile
Mayetiini

**Mayetiini** er en gruppe av små, rødlige eller brunlige biller.

## Utseende
Disse artene er bittesmå (gjerne mindre enn 1 millimeter), lange og tynne, og ligner lite på andre køllebiller. Gruppen har før vært plassert i gruppen Aleocharinae. Kroppen er sylindrisk, gjerne gulbrun, øynene sterkt reduserte, antennene ganske korte, dekkvingene korte (omtrent så lange som et gjennomsnitts bakkroppsledd), beina ganske korte.

## Levevis
Disse billene lever i jorda, der de graver.

## Utbredelse
Gruppen er utbredt i Holarktis og i Afrika.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Euplectitae
******* Gruppen **Mayetiini** Winkler, 1925
******** Slekten *[[Mayetia]]* Mulsant & Rey, 1875 - ca. 170 arter, Holarktis
******** Slekten *[[Typhloleptodes]]* Jeannel, 1953 - én art, Afrika
******** Slekten *[[Typhloleptus]]* Jeannel, 1951 - 12 arter, Afrika

## Referanser




## Eksterne lenker
* bugguide.net - bildedatabase over nordamerikaske insekter https://bugguide.net/node/view/892420
*
Tafsir Qomi

**Tafsir Qomi** eller **Tafsir Al-Qummi** er en eksegese av Koranen, av Ali Ibn Ibrahim Qomi. Den bygger på hadith-metoden med sitater fra imamene, for det meste slik de ble overlevert dfra forfatterens far, som var en av Muhammad ibn Ya'qub al-Kulaynis lærere.

## Struktur
Boken, som betraktes som grunnlaget for mange sjiittiske kommentarer – finner versenes bokstevalige betydning, mer referanse til gjengivelsene. Bok bygger på andre koranvers, gjengivelser og noen ganger på berømte dikt, når den kommenterer et vers. Introduksjonen drøfter «abrogator og det abrogerte» (*[[Naskh (tafsir)|nasekh]]* og *mansukh*), desisive og allegoriske vers (*mohkam*- og *moteshâbeh*-vers), spesifikke og generelle vers, og - som forfatteren uttrykker det - en spesiell stil i Koranen ved navn «Monghate' Ma'tuf».

Tafsir Qomi omfatter faktisk i det minste to forskjellige tafsirr som er blitt kombinert med hverandre: Én av ʿAli bin Ibrahim bin Hashim al-Qummi selv, og den andre av Abul-Jarud Ziyad bin al-Mundhir, som en gang var Imam al-Baqirs følgesvenn og gjengir fra demme en hadith for denne *tafsir*en, og som senere ble stifteren av jarudi zaydi-sekten.  Denne tafsiren var blitt lagt til den første, av sistnevntes første traderer, Abul-Fadl al-ʿAbbas bin Muhammad.

## Kilder
*Tahoor Encyclopedia: Ali Ibn Ibrähim Qomi commentary 

## Eksterne lenker
*www.tashayyu.org/tafsir/qummi
*howzeh-meybod.ir/quran/fa/Tafsirbooks,20
Vakthavende offiser

**Vakthavende offiser** (**VHO**) er skipsførerens stedfortreder og hans viktigste ansvar til enhver tid er sikker navigering av skipet. Han skal til enhver tid følge vedkommende regler til forebyggelse av sammenstøt på sjøen.

Historisk sett var det vakthavende offiser på broen som gav ordre til de ulike stasjonene på skipet, ettersom det ikke var noen særlig form for kommunikasjon mellom de ulike delene av et skip utenom muntlige beskjeder. Ordre om skipets kurs ble videreført til rormenn, mens ordrer til maskinrommet ble formidlet via en maskintelegraf.

## Referanser
Generasjon Alfa

**Generasjon Alfa** (eller bare **Gen Alfa**) er et begrep som brukes om generasjonen født fra begynnelsen av 2010-årene til midten av 2020-årene. Generasjon Alfa er generasjonen født etter Generasjon Z. Den er oppkalt etter den første bokstaven i det greske alfabetet, og er den første generasjonen hvor alle er født i det tjueførste århundret. De fleste er barn av millenniumsgenerasjonen.

## Referanser
Siddalingaiah (dikter)

**Siddalingaiah** (født i 1954 i  Magadi nær Bangalore i India, død 11. juni 2021 i Bangalore) var en indisk dikter, skuespillforfatter, politiker og dalit-aktivist (daliter: «urene», «kasteløse», eller «urørbare».)

## Biografi
Han skrev på språket kannada. Han var den som startet dalit-bandaya-bevegelsen på kannada og likeså sjangeren dalit-litteratur. Han var en av grunnleggerne av Dalita Sangharsh Samiti sammen med B. Krishnappa.

I 1988 ble han som 34-åring folkevalgt medlem av Karnataka Legislative Council og satt til 2001. I 2006 ble han formann av Kannada Development Authority, en stilling på kabinettnivå i delstatsregjeringen; denne innehadde han til 2008.

Han var leder av Department of Kannada på Bangalore University og medlem av *University Syndicate* på Kannada University, Hampi. Han ble anerkjent som et symbol for dalit-bevegelsen og en ledende intellektuell og dikter.

Siddalingaiah døde den 11. juni 2021 i Bangalore, av sykdom som fulgte av covid-19.

## Verker i utvalg
* *Holemadigara Haadu* (Songs of the Holeya and Madiga, 1975)
* *Saaviraaru Nadigalu* (Thousands of Rivers, 1979)
* *Kappu Kaadina Haadu* (The Song of the Black Forest, 1982)
* *Aayda Kavithegalu* (Selected Poems, 1997)
* *Meravanige* (Procession, 2000)
* *Nanna Janagalu mattu Itara Kavitegalu* (My People and Other Poems, 2005)
* *Kudiva Neeliya Kadalu* (2017)
* *Ooru Saagaravagi* (2018)

## Selvbiografi
* *Ooru Keri-1 : Atmakathana* (1997)
* *Ooru Keri-2 : Atmakathana* (2006)
* *Ooru Keri-3 : Atmakathana* (2014)
* *[https://books.google.com/books?id=7ENOnADOlncC&printsec=frontcover&dq=Ooru+Keri+-+An+Autobiography&hl=en&sa=X&ved=0CB4Q6AEwAGoVChMIpe2r2sKLxgIVw6ymCh0_BAAC#v=onepage&q=Ooru%20Keri%20-%20An%20Autobiography&f=false Ooru Keri - An Autobiography]* (Sahitya Akademi, 2003)
* *A Word With You, World : The Autobiography of a Poet* (Navayana, 2013) Translated by S.R. Ramakrishna (Excerpt)
* Satyanarayana, K & Tharu, Susie (2013) *From those Stubs Steel Nibs are Sprouting: New Dalit Writing from South Asia, Dossier 2: Kannada and Telugu*, New Delhi: HarperCollins India.

## Teaterskuespill
* *Panchama*
* *Nelasama*
* *Ekalavya*

## Kritikker, essays
* *Hakkkinota*
* *Gramadevathegalu*
* *Avataragalu*
* *Jana Samsakruthi*
* *Aa Mukha Ee Mukha*

## Æresbevisninger
* 2019 - Pampa Award, den høyeste litteraturpris for språket kannada, presentert av Karnatakas regjering
* 2018 - Nrupatunga Award fra BBMP
* 2015 - Chaired the 81st Kannada Sahitya Sammelana holdt i Shravanabelagola
* 2007 - Nadoja Award fra Hampi University
* 1998-99 -Karnataka State Film Award for Best Lyricist for sangen *Hasivininda Satthoru* fra filmen 'Pratibhatane'
* 1986 - Rajyostava Award fra Karnataka Government

## Referanser
Benjamin Rabenorolahy

**Benjamin Rabenorolahy** (født 21. januar 1940 i Madagaskar, død 14. juli 2020 i Antananarivo) var en madagassisk politiker og luthersk protestantisk pastor. 

Han var president for Madagaskars lutherske kirke (FLM - *Fiangonana Loterana Malagasy*) i 16 år frem til 2004.

Han var medlem av Madagaskars senat for  Nordvestregionen, men uten å representere noe politisk parti.

Han døde den 14. juli 2020 i Antananarivo av covid-19.

## Referanser
Norra tornen

**Norra tornen** er to skyskrapere ved Torsplan i den nordvestre delen av Vasastaden i Stockholm. Tvillingtårnene ble tegnet av Office for Metropolitan Architecture og er henholdsvis 120 og 104 meter høye og inneholder totalt 330 leiligheter samt forretninger i underetasjene.

I 2020 ble skyskraperne tildelt International High Rise Award.

## Bilder

Solnavägen june 2020b.jpg
Norra tornen (västra), maj 2020b.jpg


## Referanser
Tom Erik Halvorsen

**Tom Erik Halvorsen** (født 1980) er en norsk langdistanse- og ultraterrengløper. Han representerer Stavanger-klubben GTI Friidrettsklubb.

Halvorsen arbeider som psykolog i Stavanger, og er idrettsutøver på deltid.

## Friidrettskarriere

### Norske meritter
Halvorsen ble norsk mester i ultraterreng i 2017. Han har deltatt i en rekke andre terrengløp, og blant annet vunnet løpet «Telemarks tøffaste», som går over 81&nbsp;km og har 3000 høydemeter stigning.

### VM-deltagelse
Han har flere ganger representert Norge i VM i ultraterrengløp. I  2016 fikk han en 26. plass, i 2017 fikk han en 18.plass og i 2018 kom han på 14.plass.

## Referanser


## Eksterne lenker
* 
*  Tom Erik Halvorsen – Norges Friidrettsforbund
Martin Aagaard

**Zacharias Marting Aagaard** (født 13. oktober 1863 i Levanger, død 6. desember 1913 i Kristiania) var en norsk maler som spesialiserte seg i marinemaleri.

## Biografi
Aagaard var utdannet ved Trondheim Tekniske Skole og Den kongelige Tegne- og Kunstskole i Oslo. Han fikk undervisning av Harriet Backer og Knud Bergslien, og gikk en stund i lære hos Christian Krohg. Han gjennomførte også en lengre reise i Lofoten og Finnmark.

Han hadde utstillinger flere steder i Norge, deriblant Bergen og Tromsø. I 1900 var han en av de norske kunstnerne som viste bilder på Verdensutstillingen i Paris. Sjøfart og skipsmotiver var hans spesialitet, og han malte ofte bilder i store størrelser. I 1909 besøkte han Trondheim, og der malte han et stort maleri fra brygga som viste lystbåter. 

Ved flere tilfeller stilte han ut bilder sammen med den autodidakte kunstnerkollegaen K. Anbert.

Norske institusjoner som Bergens Sjøfartsmuseum, Nordmøre Museum og Trondhjems Sjøfartsmuseum har malerier av Aagaard i sine samlinger.

Han døde i 1913 i Kristiania.

## Ettermæle
I nyere tid (2020-årene) har flere av Aagaards verk blitt solgt på auksjon i inn- og utland.

## Galleri

Fil:Aagaard-martin-1863-1913-norwa-setting-sail-from-the-fjords-a.jpg|«Umbes» (1880)
Fil:Aagaard-martin-1863-1913-norwa-for-fulle-seil.jpg|«For fulle seil»
Fil:Aagaard-martin-1863-1913-norwa-skibsmotiv-med-klippebaggrund.jpg|«Sjølandskap med fjellformasjoner»
Fil:Martin Aagaard - Seilskute Og Dampskip.jpg|«Seilskute Og Dampskip» (1886)
Fil:Martin Aagaard - Tyskerbryggen I Bergen.jpg|«Tyskerbryggen i Bergen» (1886)
Fil:Martin Aagaard - Sailor med kikkert.jpg|«Sailor med kikkert»
Fil:Aagaard-martin-1863-1913-norwa-borren.jpg|«Borøen» (1900)


## Referanser


## Eksterne lenker
* ''Zackarais Martin Aagaard''   (artnet.com)
Eva Margot

**Eva Margot Roux** (født **Johansen**; 1944–2019) var en norsk maler, aktiv fra 1970-tallet til sin død. Hennes verk var inspirert av norsk natur og fabler, og brukte varierte stiler, blant annet abstrakt og realisme. 

## Biografi
Eva Margot vokste opp på Mosby i Kristiansand, og viste som barn interesse for tegning og fortelling. Hun fulgte senere et tegnekurs NKS (korrespondanse), og gikk på malerkurs hos  Arne Solheim i Kristiansand. 

Hun reiste til Paris i januar 1966, hvor hun jobbet som au pair til 1970. Hun giftet seg med sin første franske ektemann som hun reiste tilbake til Mosby med i 1971, og giftet seg senere med den franske gitaristen Philippe Charles Roux. I Mosby dedikerte hun tiden sin eksklusivt til maling, og innviet sin aktive kunstnerkarriere fra 1977 ved flere utstillinger i Kristiansand, blant annet ved Amatørenes Årlige. Ved disse utstillingene møtte Eva Margot andre uetablerte kunstnere hun hadde utstillinger og arbeid med senere. Hun hadde også et vennskapelig forhold til Viggo Aadnevik, som malte portrett av henne i 1967 og hadde oppmuntret henne til å male.

Hennes siste utstilling var i Kristiansand i 2017, men hun fortsatte å male til sin død 7. september 2019.

## Referanser


## Eksterne lenker
* The Work of Eva Margot , Philippe Roux sitt nettsted om Eva Margot
Norgesmesterskapet i håndball for kvinner 1972

**[[Norgesmesterskapet i håndball for kvinner]] 1972** var en norsk håndballturnering som kåret norgesmesteren i håndball for kvinner 1972.

## 3. runde

* Steinkjer –  7-6
*  – Furnes 9-2
* Indre Breim – Raufoss 7-8
* Greipstad IL –  11-8
* Borg – Start 11-6
* Skiens BK – Vindbjart 6-7
*  –  10-5
* Sturla –  6-9
* Eidsberg –  3-7
*  –  15-8
* Lisleby –  6-12
*  – Sjåstad 4-1
*  –  12-1
*  – Sørum 11-4
*  – Nessegutten 6-5
* Faaberg – Bergsøy 12-6

## 4. runde
* Steinkjer –  9-13
* Greipstad IL –  5-10
* Vindbjart – Borg 7-5
*  –  6-1
* Raufoss –  5-15
*  – Faaberg 11-4
*  –  20-2
*  –  13-6

## Kvartfinaler
*  –  15-8
*  –  9-13
*  – Vindbjart 9-7
*  –  9-6

## Semifinaler
*  –  13-9
*  –  8-6

## Finale

## Kilder
* Einar Munthe-Kaas (red.) *Sportsboken 1972*, s. 268. Dreyer Bok. ISBN 82-7096-000-4.
Minhai COVID-19-vaksine

**Minhai COVID-19-vaksinen** er en kinesisk covid-19-vaksine utviklet av Minhai Biotechnology Co., et selskap i Beijing, og Kangtai Biological Products Co. Ltd*,* et selskap i Shenzhen.

Den 14. mai 2021 ble vaksinen den fjerde inaktiverte vaksine som fikk autorisasjon for nødbruk i Folkerepublikken Kina. Denne typen vaksine er basert på virus som dyrkes frem i levende organismer, for eksempel befruktede hønseegg. Deretter drepes viruset. Vaksinen inneholder hele, døde virus – nok til at kroppen opparbeider motstand mot det levende viruset. Av og til trengs det flere doser vaksine for å oppnå immunitet. 

## Referanser
Amauropini

**Amauropini** er en gruppe av små, rødlige eller brunlige biller.

## Utseende
Små, avlange, brunlige biller. **Hodet** er omtrent så langt som bredt, ofte med påfallende groper eller utvekster. Fasettøynene mangler ofte helt, som vanlig for hulelevende arter. Antennene er ganske lange og kraftige, lett kølleformede. Det nest-innerste leddet er ofte mer eller mindre kuleformet og kan ha påfallende utvekster. Palpene (munnfølerne) er ofte lange med et kølleformet ytterste ledd. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.

## Levevis
Mange av slektene lever i huler.

## Utbredelse
Gruppen har en holarktisk utbredelse, med særlig mange arter på Balkan.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Batrisitae
******* Gruppen **Amauropini** Jeannel, 1948
******** Slekten *[[Amaurops]]* Fairmaire, 1851 - 4 arter, Vest-Palearktis
******** Slekten *[[Amauropus]]* Reitter, 1918 - én art
******** Slekten *[[Arianops]]* Brendel, 1893 - 40 arter, Nord-Amerika
******** Slekten *[[Bergrothia]]* Reitter, 1884 - 7 arter, Kaukasus
******** Slekten *[[Orientamaurops]]* Karaman, 1961 - én art, Libanon
******** Slekten *[[Paramaurops]]* Jeannel, 1948 - 55 arter, Sør-Europa
******** Slekten *[[Protamaurops]]* Müller, 1944 - 9 arter, Balkan
******** Slekten *[[Pseudamaurops]]* Jeannel, 1948 - 8 arter, Balkan
******** Slekten *[[Seracamaurops]]* Winkler, 1925 - 15 arter, Balkan
******** Slekten *[[Troglamaurops]]* Ganglbauer, 1903 - tre arter, Balkan
******** Slekten *[[Tropidamaurops]]* Jeannel, 1948 - én art
******** Slekten *[[Zoufalia]]* Reitter, 1918 - fem arter

## Referanser




## Eksterne lenker
* Bilde av ''Protamaurops mauretanicus'' 
*
Bogusław Antoni Cygler

**Bogusław Antoni Cygler** (født 1. mai 1936 i Ostojów i Polen, død 18. desember 2020) var en polsk historiker og professor i humaniora.

Han spesialiserte seg på Polens historie og generelt på 1800-tallets historie. Han fikk doktorgrad i 1962, og habiliterte i 1970. I 1990 ble han professor. Han var dekan for Det humanistiske fakultet ved Universitetet i Gdańsk (1972-1975), og dette universitetets  viserektor for didaktikk, direktør for Institutt for historie ved dette universitetet, og leder for Institutt for moderne historie ved Bałtycka høyere skole for humaniora i Koszalin.

Han var bestefar til Jan Kanthak, medlem av det polske parlament.

Cygler døde 84 år gammel av covid-19 under den globale pandemien av denne sykdommen.

## Publikacje
* *Zjednoczenie Emigracji Polskiej 1837–1846* (1963)
* *Działalność polityczno-społeczna Joachima Lelewela na emigracji w latach 1831–1861* (1969)
* *Pułkownik Ludwik Oborski, szermierz wolności: (1789–1873)* (1976)
* *Powstańcy listopadowi w Elblągu i na Żuławach* (1986)
* *... Z wolnością mego sumienia: poglądy Joachima Lelewela na religię i rolę Kościoła łacińskiego w dziejach * (1992)

## Referanser
Axel Stordahl

**Axel Stordahl** (født **Odd Stordahl**; 8. august 1913, død 30. august 1963) var en amerikansk komponist, arrangør og dirigent, best kjent for sitt samarbeid med Frank Sinatra. Totalt skrev han over 600 arrangementer for Sinatra, og komponerte flere sanger.

Stordahl ble født på Staten Island, som barn av to norske immigranter som nettopp hadde ankommet USA. I 1959 ga han ut en norsk juleplate, *Jul i Skandinavia*. 

Stordahl døde av kreft i 1963. 

## Referanser


## Eksterne lenker
* 
*
Øytopp

En **øytopp** er en uformell betegnelse på den høyeste fjelltoppen på en øy. Begrepet har hatt økende bruk fra 2010-tallet.

## Norske øytopper
I Norge er Langlitinden (1 276 moh) på Andørja den høyeste øytoppen. De 22 høyeste øytoppene i Norge ligger i Nord-Norge. I Sør-Norge er Innerbergsalen (908 moh) på Stabblandet høyest, mens Gudfjellet (812 moh) på Gudfjelløya i Tunnsjøen (358 moh) er Norges høyeste punkt på en øy i en innsjø.

Eksempel på andre kjente øytopper i Norge er Møysalen (1263 moh) på Hinnøya, Trænstaven (336 moh) på Sanna, Sukkertoppen (314 moh) på Hessa og Vestre Hornelen (889 moh) på Bremangerlandet.

Om vi regner med Norges biland og særstatusområder, er Haakon VII topp, eller Beerenberg (2 277 moh), på Jan Mayen og Newtontoppen (1 717 moh) på Spitsbergen de to høyeste øytoppene.

## Øytopper i verden
På verdensbasis er Puncak Jaya (4 884 moh) på Ny-Guinea den høyeste øytoppen, mens Teide (3&nbsp;718) på Tenerife er Atlanterhavets høyeste.

De høyeste toppene på de kontinentale landmassene (Afrika-Eurasia, Amerika, Amerika, Australia og Antarktika), som inngår i "Seven summits", regnes ikke som øytopper.

## Referanser
Trogastrini

**Trogastrini** er en gruppe av små, rødlige eller brunlige biller, der mange av artene er knyttet til maur.

## Utseende
Små ti  middelsstore (opptil 5&nbsp;mm), brunlige, fint hårete biller. **Hodet** er tydelig bredere enn langt og kan foldes tett mot thorax. Fasettøynene er vanligvis små og noe utstående. Antennene er ganske lange og nokså tynne. Antenner og palper har ingen spesielle kjennetegn hos denne gruppen. Brystskjoldet (pronotum) er betydelig lengre enn bredt, kan være nærmest halvsirkelformet. Dekkvingene er korte, mer eller mindre jevnbrede, og fint hårete, uten påfallende furer eller groper. Beina er slanke og forholdsvis korte.

## Levevis
Disse billene er knyttet til maur.

## Utbredelse
Gruppen er utbredt i den Nye verden og i Europa og Australia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Euplectitae
******* Gruppen **Trogastrini** Jeannel, 1949
******** Understammen Phtegnomina Park, 1951  i huler, Sør-Amerika
********* Slekten *[[Phtegnomus]]* Raffray, 1890 - tre arter
******** Understammen Rhexiina Park, 1951
********* Slekten *[[Austrorhexius]]* Chandler, 2001 - én art, Australia
********* Slekten *[[Rhexius]]* LeConte, 1849 - 19 arter, Amerika
******** Understammen Trogastrina Jeannel, 1949
********* Slekten *[[Aboeurhexius]]* Park, 1952 - én art
********* Slekten *[[Adrogaster]]* Raffray, 1890 - én art
********* Slekten *[[Anarmodius]]* Raffray, 1890 - tre arter
********* Slekten *[[Aporhexius]]* Raffray, 1904 - to arter
********* Slekten *[[Conoplectus]]* Brendel, 1888 - 6 arter
********* Slekten *[[Euboarhexius]]* Grigarick & Schuster, 1966 - fire arter
********* Slekten *[[Eurhexius]]* Sharp, 1887 - 30 arter, neotropisk
********* Slekten *[[Fletcherexius]]* Park, 1942 - én art, neotropisk
********* Slekten *[[Jubogaster]]* Parker & Maruyama, 2013 - én art, neotropisk 
********* Slekten *[[Mesoplatus]]* Raffray, 1890 - 7 arter
********* Slekten *[[Neosampa]]* Broun, 1921 - én art, New Zealand
********* Slekten *[[Oropus]]* Casey, 1886 - ca. 30 arter - Nord-Amerika
********* Slekten *[[Platomesus]]* Chandler, 2001 - én art, Australia
********* Slekten *[[Rhexidius]]* Casey, 1887 - 12 arter, Nord-Amerika
********* Slekten *[[Rhexinia]]* Raffray, 1890 - tre arter
********* Slekten *[[Rhexiola]]* Park, 1952 - to arter, Nord-Amerika
********* Slekten *[[Tomeplasus]]* Chandler, 2001 - én art, Australia
********* Slekten *[[Trogaster]]* Sharp, 1874 - 15 arter
********* Slekten *[[Trogasteropsis]]* Dodero, 1918 - 5 arter, Sør-Europa
********* Slekten *[[Xerhius]]* Raffray, 1891 - én art, Venezuela
********* Slekten *[[Zeasampa]]* Nomura & Leschen, 2015 - én art, New Zealand

## Referanser




## Eksterne lenker
*
Klaus Gjøstein

**Klaus Gjøstein** (1905–1992) var en norsk maler.

## Biografi
Han var født i Voss, sønn til Olav Gjøstein og Marta Kvale. Han studerte ved Statens håndverks- og kunstindustriskole og Statens kunstakademi fra 1927 til 1930.

Hans første utstilling var ved Høstutstillingen i 1928, og deltok femten ganger ved utstillingen. Han hadde også to utstillinger alene ved Kunstnernes Hus og flere, og var representert i kollektivutstillinger i andre nordiske land.

I løpet av okkupasjonen av Norge i løpet av andre verdenskrig, var Gjøstein satt i fange i Grini fangeleir fra mars til juli 1942.

## Referanser


## Eksterne lenker
* Kunstsamling ved Voss Kunstlag
Autorisasjon for nødbruk

**Autorisasjon for nødbruk** er en tillatelse til å ta i bruk et legemiddel som ennå ikke har gjennomgått de nasjonalt bestemte nødvendige undersøkelser iil å ha blitt godkjente til bruk. Kort sagt tillater og i noen tilfeller tilrettelegger myndigheten for bruk av et legemiddel som ikke er blitt godkjent. Lovgivningen, protokollen og de ytre omstendigheter somkan utløse slik autorisasjon, kan variere en del fra land til land.

## USA
I USA kalles dette for **Emergency Use Authorization** (**EUA**), og slik omtales den i faglig sammenheng på engelsk også når det gjelder land med annen lovgivning. Det er den amerikanske engelske språkbruk som brukes; det er ikke slik at det følger av en amerikansk EUA at medikamentet også er å behrakte som autorisert for nødbruk i andre land. I USA er det Food and Drug Administration (FDA) som gir slike tillatelser, og FDA gjør dette innenfor lover gitt av den amerikanske kongressen. Tillatelsen vurderes ut fra omstendigheter som for eksempel en erklært *state of emergency* (nødstilstand) eller en *material threat* (håndfast fare) som proklamert av USAs sikkerhetsminister (*Homeland Security*).

## Eksempel: Covid-19
Tillatelser gitt under en pandemi er bare én av flere tenkelige scenarier. Men covid-19-pandemien og USAs respons med *Emergency Use Authorization* er illustrerende. Den 4. februar 2020 erklærte helsemyndighetene en *public health emergency* på grunn av SARS-CoV-2-viruset, som fører til sykdommen covid-19, og dette åpnet for bruk av noen enda ikke godkjente diagnostiseringsmetoder og senere medikamenter. I februar 2020 gav FDA en EUA for nærmere bestemte testutstyr for covid-19. I 2020 utstedte FDA nødsautorisasjoner (*EUAs*) for remdesivir, convalescent plasma, Fresenius Propoven 2%-emulsjon (propofol), hydroxychloroquine (senere tilbakekalt, men tillat med visse avgrensede bruksområder der effektiviteten var etablert fra før), og bamlanivimab. Den 16. april 2021 tilbakekalte FDA ain *emergency use authorization* (EUA) som hadde åpnet for den undersøkende monoklonalr antistoffterapien med bamlanivimab, når administert alene, for brukt i behandling av mild-til-moderat COVID-19 hos voksne og for visse pediatriske pasienter.

I desember 2020 stemte Center for Biologics Evaluation and Researchs *Vaccines and Related Biological Products Advisory Committee* (VRBPAC) for å ambafale EUA for Pfizer–BioNTech COVID-19-vaksinen. Vaksine hadde kort tid før samme måned fått autorisasjon for nødbruk i Storbritannia. I USA støttet VRBPAC at det ble goitt EUA for Modernas mRNA-vaksine, mRNA-1273.

## Referanser


## Eksterne lenker
* Emergency Use Authorization by the FDA
Nanook (band)

**Nanook** er et grønlandsk poprock-band sammensatt av brødrene Christian og Frederick Elsner i 2008. Navnet refererer til fabeldyret Nanook.

Gruppa slap put sitt første album «Seqinitta Qinngorpaatit» («Vår sol skinner på deg») i 2009. De var tildelt prisen for beste album ved Greenland Music Awards i 2010 og i 2014, og spilte på Roskilde-festivalen i 2019.

Nannoks sangtekster er på grønlandsk, og takket nei til et tilbud fra Sony, som ønsket at de skulle opptre på engelsk. Deres sjanger er «melodisk» indierock.

Brødrene Elsner er halvt inuitter og halvt danske, og er fra sør-Grønland. I 2001 flyttet de til Nuuk, hvor de driver Atlantic Music, et familie-eid plateselskap og instrumentbutikk.

De er antatt å være Grønlands mest populære band, og i 2010 solgte de  album, som vil si at hver tiende grønlending kjøpte en kopi.

## Se også

* Sumé

## Referanser


## Eksterne lenker
* 
*
Journal of the American Medical Association

**JAMA: The Journal of the American Medical Association** er et internasjonalt fagfellevurdert almet medisinsk fagtidsskrift som ukgommer 49 ganger i året og som publiseres av American Medical Association. *JAMA* er det mest utbredte medisinske fagtidsskrift i verden.

Tidsskriftet er utkommet kontinuerlig siden det ble startet i 1883, med original forskning, reviews, kommentarer, lederartikler, analyser, medisinske nyheter, korrespondanse og annet (f.&nbsp;eks  *abstracts* fra *[[Morbidity and Mortality Weekly Report]]*).  Første redaktør var Nathan Smith Davis, grunnleggeren av  American Medical Association. 
## Referanser
Tsjirgiltsjin

**Tsjirgiltsjin** (russisk: Чиргилчин, engelsk: *Chirgilchin*, «dansen av luft i dagens varme» eller «mirakel» på tuvinsk) er en gruppe tuvinske musikere som fremfører tradisjonell tuvinsk musikk, som var etablert i 1996. Manageren til gruppa er Alexander Bapa, et tidligere medlem av Huun-Huur-Tu.

Gruppen har samarbeidet med Laurie Anderson på hennes album *Homeland*, samt den puertoricanske rapperen Residente, som Igor Kösjkendej vant en «Latin Grammy Award for Best Urban Song» for.

## Medlemmer
Gruppa består av Igor Kösjkendej, Möngun-ool Ondar, Aldar Tamdyn og Ajdysmaa Kösjkendej. 

Igor Kösjkendej vant «Grand Prix of the International Throat Singing Competition» i 1998, 2000 og 2002, og er kjent for sin bruk av forskjellige stiler, men spesielt «oidupaa»-stilen, som er en type kargyraa unik til sangeren Vladimir Ojdupaa.

Möngul-oon Ondar vant samme konkurranse i 1992 da han var 16 år gammel. Han er kjent for å ha mestret seks forskjellige strupesangstiler, og har ogås utviklet sin egen stil. 

Aldar Tamdyn er en etablert instrumentskaper, og lager alle instrumentene gruppen bruker. Han vant også prisen for beste instrumentalist ved «International Folk Music Festival» i Tuva.

Ajdysmaa Kösjkendej er det eneste kvinnelige medlemmet av Tsjirgiltsjin, og har vunnet flere vokalistkonkurranser i Tuva.

## Album

* *The Wolf and the Kid* (1996)
* *Aryskan's Wind* (1999)
* *Ezir-Kara* (2002)
* *Collectible* (2005)
* *Will Teach* (2006)
* *Pictures of Tuva* (2008)
* *Kaldak Khamar* (2009)

## Se også

* Strupesang
* Tuva

## Referanser


## Eksterne lenker
* 
* https://web.archive.org/web/20131207135809/http://www.purenaturemusic.com/
* Khoomeige Yoreel
* Chirgilchin - Goats
* Mongoun-ool Ondar Solo
* Chirgilchin - Daglarym
Baloxavir marboxil

**Baloxavir marboxil** (eller i ett ord: **baloxavirmarboxil**) er en liten kjemisk forbindelse og en endonukleasehemmer. Den var pre september 2018 under utreding som legemiddel mot influensavirus og har vist lovende resultater. Den verker ved å hemme endonukleasen benyttet av influensaviruset når det skal mangfoldiggjøre seg.

Under handelsnavnet *Xofluza* var baloxavirmarboxil blitt tillatt i Japan i februar 2018, og i oktober 2018 også i USA for behandling av sesomginfluensa. Legemiddelet var blitt utviklet av det japanske selskapet Shionogi Seiyaku, fra 2016 i samarbeid med Roche. 
## Referanser
Sotrovimab

**Sotrovimab**, solgt under merkenavnet **Xevudy**, er et tentativt terapeutisk monoklonalt antistoff-legemiddel som settes inn mot SARS-CoV-2, viruset som forårsaker covid-19. Det er under utvikling hos GlaxoSmithKline og Vir Biotechnology, Inc.

Sotrovimab fester seg til koronavirusets spikeprotein.

I mai 2021 igangsatte Det europeiske legemiddelbyrås (EMA) Committee for Medicinal Products for Human Use (CHMP) en fortløpende vurdering (såkalt  *rolling review*) av Sotrovimab for behandling av covid‑19. CHMP konkluderte at Sotrovimab kan benyttes for å behandle covid‑19 hos personer fra 12 år og oppover og som veier minst 40&nbsp;kg, og som ikke trenger supplerende oksygenterapi, og som er i risikosonen for å utvikle alvorlig covid‑19.

Sotrovimab er det anbefalte internasjonale ikkeproprietære navn (INN).

Den 26. mai 2021 utstedte den amerikanske Food and Drug Administration (FDA) en autorisasjon for nødbruk (*emergency use authorization*, EUA) for Sotrovimab for behandling av mild-til-moderat covid-19 i personer fra 12 år og oppover og som veier minst 40&nbsp;kg med positive prøvefunn av direkte SARS-CoV-2 viraltest og som har høy risiko for å utvikle alvorlig sykdomsforløp, som sykehusleggelse eller død.

I desember 2021 anbefalte også Det europeiske legemiddelbyrået (EMA) sotrovimab til behandling av covid-19, for behandling av voksne og ungdom fra 12 år som har forhøyet risiko for alvorlig sykdom.
## Referanser


## Eksterne lenker
*
AronChupa

**Aron Michael Ekberg**, bedre kjent som **AronChupa**, (født 30. mars 1991 i Borås) er en svensk musikkprodusent, låtskriver og artist.

## Biografi
Ekberg startet sin profesjonelle musikkarriere med bandet Albatraoz, som han grunnla i 2012 med fire venner. Ekberg skrev og produserte musikken til bandet, som ga ut sin debutsingel i 2013 med samme navn, «Albatraoz», som raskt ble en hit i Sverige. Sangen var blant de 100 beste på Spotify i hele 18 uker. I juni 2013 ble bandet signert av Sony Music. Noen måneder senere hadde singelen solgt dobbelt platina og spilt over 21 millioner ganger på Spotify.

I 2014 brøt AronChupa gjennom internasjonalt med sin solo debutsingel «I'm a Albatraoz». I forbindelse med sangens fremvekst signerte Ekberg også sitt soloprosjekt til Sony Music. Videoen til sangen ble utgitt 13. oktober 2014 og ble også en stor internasjonal suksess med over 1,1 milliarder visninger på YouTube. På sangen og videoen synger hans yngre søster Nora Ekberg, bedre kjent som Little Sis Nora. Sangen har over 350 millioner avspillinger på Spotify og platinasalg. Ekberg er kjent for ofte å inkludere sin søster, Little Sis Nora, som sanger på sine sanger og skuespillerinne i sine musikkvideoer. Ekberg har også vist stor interesse for filmskaping når han selv regisserer filmene sine og skriver manusene og produserer dem ved hjelp av sitt eget produksjonsselskap, House of Albatraoz. En av sangene deres, «Little Swing», er en del av den amerikanske tv-serien «Runaways' (2017-2018).

## Samarbeide med «Little Sis Nora»
Aron Michael Ekberg har samarbeidet en del med sin yngre søster, musikkartist og låtskriver Nora Maria Ekberg (født 1996 i Borås), kjent som «Little Sis Nora».

Nora Ekberg vokste opp i Borås og studerte musikk i Los Angeles en tid, men har hovedsakelig jobbet som sanger og skuespiller i en rekke surrealistiske humoristiske sanger og musikkvideoer av og med broren AronChupa siden tidlig på 2010-tallet. Gjennom kontrakter med Sony Music brøt de gjennom i 2014 med debutsangen og musikkvideoen «I'm an Albatraoz», som raskt ble en internasjonal hit med over en milliard visninger på Youtube og drøyt 350 millioner avspillinger på Spotify.  Siden da har de laget en rekke sanger og musikkvideoer og turnert verden rundt. Med sangen «Fun» (2020) laget hun et solonummer relatert til coronapandemiens kaos og restriksjoner. En av sangene deres, «Little Swing», er en del av den amerikanske tv-serien «Runaways' (2017–2018).

## Referanser


## Eksterne lenker
*
Marco Maciel

**Marco Antônio de Oliveira Maciel** (født 21. juli 1940 i Recife i Brasil, død 12. juni 2021 i Brasilia) var en brasiliansk politiker, advokat og jussprofessor som var Brasils 22. visepresident.

## Liv og virke
### Bakgrunn
Marco Maciel var sønn av José do Rego Maciel, som var kongressrepresentant fra delstaten Pernambuco fra 1955 til 1959, og hans hustru Carmem Sílvia Cavalcanti de Oliveira Maciel. I 1963 avsluttet Marco et studiet i rettsvitenskaper ved *Faculdade de Direito* ved Universidade Federal de Pernambuco.

Han var to ganger valgt til visepresident, og innehadde vervet fra 1. januar 1995 til 31. desember 2002 på samme valgseddel som president Fernando Henrique Cardoso ved valgene i 1994 og 1998.

Han var grunnlegger av Partido da Frente Liberal (PFL), et liberalkonservativt parti.

Forut for tiden som visepresident var han president for det brasilianske deputertkammer (1977–1979), guvernør av delstaten Pernambuco (1979-1982), undervisningsminister (1985–1986) og stabssjeg for president José Sarneys kabinett (1986–1987).

Etter tiden som visepresident vendte Maciel tilbaket til senatet. Ved valgene i 2010 ble han ikke gjenvalgt.

Maciel ble utvalgt til det 39. sete i Academia Brasileira de Letras (ABL) i 2003.

Marco Maciel var gift med Ana Maria Maciel og hadde tre sønner. Han var praktiserende katolikk.

Ham døde i en alder av 80 år den 12. juni 2021 i Brasilia grunnet komplikasjoner utløst av covid-19.

## Verker
* *Educação e Liberalismo*
* *Liberalismo e Justiça Social*
* *Idéias Liberais e Realidade Brasileira*
* *Tempos de Mundialização *
* *Reformas e Governabilidade*
* *Palavras, ações, obras*
* *Política das Ideias*

## Litteratur
* Maria Carmina Monteiro, André Couto: ''MACIEL, Marco'', www.fgv.br , Fundação Getulio Vargas, CPDOC – Centro de Pesquisa e Documentação de História Contemporânea do Brasil, lest 2020-05-16 (utførlig biografi)

## Referanser


## Eksterne lenker
* Marco Maciel biography at Academia Brasileira de Letras
1. divisjon håndball for kvinner 1979/80

**1. divisjon håndball for kvinner 1979/80** var det øverste nivået i norsk kvinnehåndball sesongen 1979-80.  vant serien foran  og .

## Tabellen

## Kilder
* Jan Hedenstad (red.) *Sportsboken 1980/81*, s. 314. Dreyer Bok. ISBN 82-7096-088-8.
Tridé Tsuktsen

**Tridé Tsuktsen** (tibetansk: ཁྲི་ལྡེ་གཙུག་བརྟན, wylie: *khri lde gtsug btsan*, født 704, død 755), med kallenavnet **Mé Aktsom** (tibetansk: མེས་ཡག་ཚོམས, wylie: mes ag tshoms, «skjegget bestefar»), var keiser av det tibetanske imperium og sønn av Tridu Songtsen og hans dronning, Tsenma Toktokteng, prinsesse av Chim (btsan ma thog thog steng). Han er ofte gitt kallenavnet *Mé Aktsom* "skjegget bestefar", noe som ble gitt ham sent i livet fordi han var så hårete.

## Referanser
Liste over tibetanske keisere

**Liste over tibetanske keisere** er en oversikt over regenter av Tibet. Moderne forskere regner regent nr 33 i denne listen, Songtsen Gampo, som grunnlegger av det tibetanske imperium. De 32 første regentene tilhørte Yarlungdynastiet, og antas å ha vært fra området omkring Yarlungdalen. Listen består derfor av 42 navn.

Tibetanske titler på keiseren inkluderer *tsenpo* («keiser») og *lhase* («guddommelig sønn»).

I listen er den vanlige skrivemåte gitt først, mens den akademiske wylietranslitterasjon er vist i parentes.

## Referanser
Bacheparken

**Bacheparken** på Landfalløya i Drammen kommune er en park anlagt i engelsk landskapsstil med kanal, spaserveier, broer, lysthus og parkmessig beplantning. Området består av lystgården Fløia Hovedbygning, Fløia sidebygning, lysthus, kanaler, dammer og øyer.

## Historie

### Parken
Parkanlegget ble planlagt av maleren Hans Gude og var opprinnelig på 80 mål. i kanalen var det bygget to øyer ved navnene "Danmark" og "Norge" Parken har sitt navn fra eier av området på 1800 tallet, kjøpmann Tollef Olsen Bache, som etterlot det til sønnen Niels Bache.

### Fløia
I 1847 oppførte stadshauptmann og trelasthandler Niels Bache et praktbygg med store saler og kontorer som ble tegnet av arkitekt Wilhelm Hanstein på eiendommen som blir kalt "Fløia". Ved Randsfjordbanens åpning i 1868 ble det holdt ball på Fløia, der Kong Karl XV og Dronning Lovisa var gjester.

I 1923 ble eiendommen kjøpt av Drammen kommune som skulle bygg om til aldershjem. Parken ble sterkt redusert etter at Rosenkrantzgata ble bygget. De gjenværende 30 mål av parken ble restaurert på 1960- og 70-tallet.

Navnet kommer sannsynlig fra en større tårnfløy som ble oppført seinere, tegnet av arkitekt Heinrich E Schirmer.  

I 2021 huser hovedbygget Drammen frivilligsentral.

## Kulturminnelister
Fløia Hovedbygning, kulturminneskilt oppført av fortidsminneforeningen i 1995. 

Fløia Sidebygning, kulturminneskilt oppført av fortidsminneforeningen i 1995. 

Bacheparken, Riksantikvarens kulturminne id: 151865

## Referanser
Det tibetanske imperium

**Det tibetanske imperium** (tibetansk: བོད་ཆེན་པོ, wylie: *bod chen po*, bokstavelig «det store Tibet», tradisjonell kinesisk: 吐蕃, pinyin: *Tǔfān* eller  *Tǔbō*) var et tibetansk rike som eksisterte fra 618 til 842. Det eksisterte da Tibet ble forent som et stort og mektig imperium, og regjerte over et område som var betraktelig større enn Tibetplatået, og strakk seg til deler av Øst-Asia, Sentral-Asia og Sør-Asia.
Men In Black

**Men In Black** kan vise til:

* Men in Black, amerikansk film fra 1997
* Men In Black (protestgruppe), dansk protestgruppe
Lars Olav Grøvik

**Lars Olav Grøvik** (født 1961) er en norsk geolog og fagforeningsleder som ble valg til president for Tekna i juni 2021.

## Referanser
1. divisjon håndball for kvinner 1984/85

**1. divisjon håndball for kvinner 1984/85** var det øverste nivået i norsk kvinnehåndball sesongen 1984-85.  vant serien foran  og .

## Tabellen

## Kilder
* Jan Hedenstad, Arvid Eriksen (red.) *Sportsboken 1985/86*, s. 263. Hjemmets bokforlag. ISBN 82-590-0203-5.
* Norges Håndballforbund: Skytterdronninger
Viken fylkeskulturpris

**Viken fylkeskulturpris** blir delt ut årlig av Viken fylkeskommune. Den ble første gang utdelt i 2020, da fylket var etablert. Prisen består av et pengebeløp. I 2020 var beløpet 50.000 kr. 
## Prisvinnere
* 2020: Thomas Prestø, kunstnerisk leder, koreograf og grunnlegger av Tabanka Dance Ensemble.
* 2021: Alexander Krohg Plur, kultursjef i Ås kommune og pådriver i utviklingen av tiltakene UngMusikk, UngKunst og andre.
* 2022: Sverre Heimdal, folkemusiker fra Numedal.
## Referanser
Vestfold og Telemark Fylkeskulturpris

**Vestfold og Telemark Fylkeskulturpris** blir delt ut årlig av Vestfold og Telemark fylkeskommune. Den ble første gang utdelt i 2020. Prisen består av et pengebeløp. I 2021 var beløpet  kr. Prisen ble opprinnelig etablert som Telemark fylkeskulturpris i 1977.  

Fylkeskommunen deler også ut Vestfold og Telemarks litteraturpris, som opprinnelig ble etablert som Vestfold litteraturpris i 1997.

## Prisvinnere
* 2020: Ilze Burkovska Jacobsen (Tønsberg), filmskaper – «for å sette viktige samfunnstemaer på dagsorden i sine filmer og serier og for sitt sosiale engasjement som når et bredt publikum»
* 2021: Einar Erlingsen (Tønsberg) – «for sitt mangeårige engasjement og utviklingsarbeid i fylkets vikingtidssatsing»
* 2022: Gro Dahle (Tjøme) for hennes «brede og samfunnsnyttige forfatterskap»
* 2023: Guendaline Sagliocco (Porsgrunn)

## Se også
* Telemark fylkeskommunes kulturpris 1977–2019
* Vestfold fylkeskommunes Kunstnerpris 1968–
* Vestfold og Telemarks litteraturpris

## Referanser

## Eksterne lenker
*
20. serierunde i OBOS-ligaen 2021

6 av kampene i **20. serierunde i [[OBOS-ligaen 2021]]** ble spilt lørdag 25. september, mens de to siste kampene ble spilt søndag 26. september.

## Kampfakta

## Referanser
Hindustanimusikk

**Hindustanimusikk** er den ene hovedform av klassisk indisk musikk. Den hører hjemme i Nord-India, Pakistan og Bangladesh og til en viss grad Nepal og Afghanistan, typisk blant folk som taler indoariske språk. Den andre hovedformen er karnatisk musikk, og er vanlig i det dravidiske språkområdet. Musikktypene har felles utgangspunkt, men skiltes ad da de nordlige delene av Sør-Asia ble erobret av muslimer fra 1200-tallet og hindustanimusikk tok opp i seg elementer fra persisk og arabisk musikk. Begge musikktypene bygger på ragaer og talarytmer, og legger stor vekt på improvisasjon.

De vanligste instrumenene i hindustanimusikk er strengeinstrumentene sitar, sarod, sarangi og tamboura, blåseinstrumentet shehnai og trommesettet tabla. Hindustanisang har ofte et religiøst innhold, både hinduisk og muslimsk. Tradisjonelt fremfører utøvere av musikken ofte musikk knyttet til begge relligionene.

Ravi Shankar, Ali Akbar Khan og Bismillah Khan er kjente moderne hindustanimusikkutøvere.

## Kilder
*«Hindustani music»  (2011). *Encyclopædia Britannica*. Encyclopædia Britannica Ultimate Reference Suite.  Chicago: Encyclopædia Britannica.